L 28/230
BG
Официален вестник на Европейския съюз
31.1.2023 г.
Член 12 Предаване на данни Когато съгласно членове 33 и 34 от Регламент (ЕО) № 1224/2009 държавите членки изпращат на Комисията данни относно разтоварването на улова по запаси, те използват кодовете на запасите, посочени в приложение IV.
ГЛАВА IV Сицилийски пролив
Член 13 Запаси от дънни видове 1.
Настоящият член се прилага за всички дейности на риболовни кораби на Съюза и други риболовни дейности на Съюза за улов на мерлуза (Merluccius merluccius) и океанска розова скарида (Parapenaeus longirostris) в Сицилийския пролив.
2.
Максималното равнище на улова на океанска розова скарида не надхвърля равнищата, определени в приложение V.
3.
Максимално допустимото риболовно усилие за мерлуза и максималният капацитет на флота, изразен в брой кораби, kW и БТ на кораби с дънни тралове с разрешение за риболов на запаси от дънни видове, попадащи в обхвата на настоящия член, са определени в приложение V. 4.
Държавите членки управляват общото допустимо риболовно усилие в съответствие с членове 26—35 от Регламент (ЕО) No 1224/2009.
Член 14 Дълбоководни скариди 1.
Настоящият член се прилага за всички дейности на риболовни кораби на Съюза, както и за другите риболовни дейности на Съюза за улов на гигантска червена скарида (Aristaeomorpha foliacea) и синьо-червена скарида (Aristeus antennatus) в Сицилийския пролив. 2.
Максималният капацитет на флота, изразен в брой кораби, kW и БТ на кораби с тралове, на които е разрешен риболов на запаси от дънни видове, е определен в приложение V. 3.
Максималното равнище на улова не надхвърля равнищата, определени в приложение V.
Член 15 Предаване на данни Когато съгласно членове 33 и 34 от Регламент (ЕО) № 1224/2009 държавите членки изпращат на Комисията данни относно разтоварването на улова по запаси, те използват кодовете на запасите, посочени в приложение V.